CELEX: 62012CN0002
Language: sl
Date: 2012-01-03 00:00:00
Title: Zadeva C-2/12: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 3. januarja 2012 – Trianon Productie BV, druga stranka v postopku: Revillon Chocolatier SAS

31.3.2012   
            
            
               SL
            
            
               Uradni list Evropske unije
            
            
               C 98/10
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 3. januarja 2012 – Trianon Productie BV, druga stranka v postopku: Revillon Chocolatier SAS
   (Zadeva C-2/12)
   2012/C 98/15
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Vložnik kasacijske pritožbe: Trianon Productie BV
   
      Druga stranka v postopku: Revillon Chocolatier SAS
   
      Vprašanja za predhodno odločanje
   
   
               1.
            
            
               Ali gre pri razlogu za zavrnitev ali neveljavnost iz člena 3(1)(e)(iii) Direktive 89/104/EGS (1) v različici, kodificirani z Direktivo 2008/95 (2) – v skladu s katerim (tridimenzionalne) znamke ne smejo imeti izključno oblike, ki daje blagu bistveno vrednost – za motiv (ali motive) za odločitev upoštevne javnosti za nakup?
            
         
               2.
            
            
               Ali gre za „obliko, ki daje blagu bistveno vrednost“, v smislu navedenega predpisa
               
                           (a)
                        
                        
                           samo takrat, kadar je treba navedeno obliko v primerjavi z drugimi vrednostmi (kot so na primer okus ali sestavine pri živilih) šteti za najpomembnejšo ali prevladujočo vrednost, ali pa
                        
                     
                           (b)
                        
                        
                           gre lahko zanjo tudi takrat, kadar ima blago poleg navedene najpomembnejše ali prevladujoče vrednosti še druge vrednosti, ki jih je tudi treba upoštevati kot bistvene?
                        
                     
         
               3.
            
            
               Ali je za odgovor na drugo vprašanje upoštevno dojemanje večine upoštevne javnosti ali pa lahko sodišča ugotovijo, da zadostuje že dojemanje dela javnosti, da bi se zadevna vrednost štela za „bistveno“ v smislu navedene določbe?
            
         
               4.
            
            
               Če je treba na tretje vprašanje odgovoriti v zadnjenavedenem smislu: kako velik mora biti zadevni del javnosti?
            
         
      (1)  Prva direktiva Sveta z dne 21. decembra 1988 o približevanju zakonodaje držav članic v zvezi z blagovnimi znamkami (89/104/EGS) (UL, posebna izdaja v slovenščini, poglavje 17, zvezek 1, str. 92).
   
      (2)  UL L 299, str. 25.